Стоян Михайловски
Паун и лястовичка

chitanka.info

Паун запитал лястовичка:

— Какво приказват зарад мене

между небесното крилато населенье?

— За тебе — възразила мъничката птичка,

откак се щурам аз из сините простори,

едно и също нещо се говори!…

— Че съм най-драголюбен хубавец,

нали?… — Че си богато пременен глупец!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.